正仁

常陸宮正仁親王係日本天皇第三順位繼承人，上皇明仁細佬，常陸宮當主，乳名義宮，尊稱係「正仁親王殿下」，花名「火星」。

經歷 

佢響東京都皇居產殿出世，細細個曾經有過小兒麻痺症。響第二次世界大戰之後，佢好努力咁改善皇室古老、守舊嘅形像，因而得到「火星」呢個花名。1958年響學習院大學理學部化學科畢業，之後轉到東京大學理學研究科讀動物學。

響1964年，佢同津輕華子結婚，同埋設立常陸宮。佢同華子妃冇仔女。

佢一直都響到研究緊癌症嘅細胞分裂同埋海洋生物，響1969年加入日本癌症研究會做研究人員。佢分別響1997年攞到美國佐治·華盛頓大學榮譽博士、響2001年攞到明尼蘇達大學榮譽博士、德國癌症研究協會榮譽會員等等。佢重係好多協會嘅榮譽總裁。

日本皇位繼承順位 

正仁係第三順位。而如果今上天皇德仁死咗，當然會依照繼承順位咁傳；但係如果德仁只係病得好緊要，未瓜得住，咁就會先由第一順位繼承人文仁攝政，如果文仁都有事就會畀正仁攝政，但就唔會畀悠仁。

系譜

攷 

現任日本皇室成員